ડૉ કનુ કલસરીયાના નજીકના સુત્રોની જાણકારી પ્રમાણે પણ કોંગ્રેસના રાષ્ટ્રીય નેતાઓ અને ડૉ કલસરીયા છેલ્લાં કેટલાંક દિવસથી એકબીજાના સંપર્કમાં છે. 2017ની ચુંટણી પહેલા જ ડૉ કલસરીયા કોંગ્રેસમા સામેલ થવના હતા પણ કોઈક કારણસર મડાગાંઠ પડતા વાત આગળ વધી ન્હોતી, પણ ડૉ કલસરીયા અને કોંગ્રેસ હવે એક મત ઉપર આવ્યા છે, જેના ભાગ રૂપે રાહુલ ગાંધી અમદાવાદમાં હોય ત્યારે ડૉ કલસરીયાના કોગ્રેસ પ્રવેશની જાહેરાંત કરવામાં આવશે, 2019ની લોકસભાની ચુંટણી લઈ ડૉ કલસરીયાનો કોંગ્રેસ પ્રવેશ મહત્વનો માનવામાં આવે છે સંભાવના એવી પણ છે કે કલસરીયા કોંગ્રેસના લોકસભાના ઉમેદવાર તરીકે પણ જાહેર કરવામાં આવે.